SAWAD ออกหุ้นกู้ 3 ชุด ชูดอกเบี้ยสูง 4.65% ขายทั่วไป 8-10 พ.ค.นี้
SAWAD ออกหุ้นกู้ประกันครบกำหนดไถ่ถอน 3 ชุด ชูดอกเบี้ยคงที่ราว 4.30-4.65% เสนอขายนักลงทุนทั่วไปวันที่ 8-10 พ.ค.66 ขณะที่ “ทริส เรทติ้ง” อันดับความน่าเชื่อถือของหุ้นกู้ "BBB+" แนวโน้มอันดับเครดิต "Stable"
SAWAD ออกหุ้นกู้ประกันครบกำหนดไถ่ถอน 3 ชุด ชูดอกเบี้ยคงที่ราว 4.30-4.65% เสนอขายนักลงทุนทั่วไปวันที่ 8-10 พ.ค.66 ขณะที่ “ทริส เรทติ้ง” อันดับความน่าเชื่อถือของหุ้นกู้ "BBB+" แนวโน้มอันดับเครดิต "Stable"
3 พ.ค. 2566

บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ออกหุ้นกู้ประกันครั้งที่ 3/2566 มูลค่าที่ตราไว้หน่วยละ 1,000 บาท ราคาที่เสนอขายหน่วยละ 1,000 บาท
ชุดที่ 1 ครบกำหนดไถ่ถอนปี พ.ศ. 2569 อายุ 3 ปี และมีอัตราดอกเบี้ยคงที่ราว 4.30% ต่อปี ชำระดอกเบี้ยทุก ๆ 3 เดือน ตลอดอายุหุ้นกู้
ชุดที่ 2 ครบกำหนดไถ่ถอนปี พ.ศ. 2570 อายุ 4 ปี และมีอัตราดอกเบี้ยคงที่ราว 4.50% ต่อปี ชำระดอกเบี้ยทุก ๆ 3 เดือน ตลอดอายุหุ้นกู้
ชุดที่ 3 ครบกำหนดไถ่ถอนปี พ.ศ. 2571 อายุ 5 ปี และมีอัตราดอกเบี้ยคงที่ราว 4.65% ต่อปี ชำระดอกเบี้ยทุก ๆ 3 เดือน ตลอดอายุหุ้นกู้
โดยบริษัทจะเสนอขายหุ้นกู้ทั้ง 3 ชุดให้แก่ประชาชนเป็นการทั่วไป โดยผู้ลงทุนทั่วไป และผู้ลงทุนสถาบัน ระหว่างวันที่ 8-10 พ.ค. ผ่านผู้จัดจำหน่าย ได้แก่ ธนาคารกรุงไทย, ธนาคารกรุงเทพ, ธนาคารกสิกรไทย, ธนาคาร ซีไอเอ็มบี ไทย, บล.เกียรตินาคินภัทร, บล.กรุงไทย เอ็กซ์สปริง, บล.กรุงศรี พัฒนสิน, บล.เคจีไอ (ประเทศไทย), บล.ดาโอ (ประเทศไทย), บล.บลูเบลล์, บล.เมย์แบงก์ (ประเทศไทย), บล.หยวนต้า (ประเทศไทย) และบล.เอเซีย พลัส
สำหรับการเสนอขายหุ้นกู้ต่อผู้ลงทุนสถาบัน หรือผู้ลงทุนรายใหญ่จะเสนอขายผ่าน ธนาคารออมสิน อันดับความน่าเชื่อถือของหุ้นกู้ “BBB+” แนวโน้มอันดับเครดิต “Stable” จาก บริษัท ทริสเรทติ้ง จำกัด เมื่อวันที่ 23 ธ.ค.65